Vestea că Klaus Iohannis, actualul președinte al României, candidează pentru postul de secretar general al NATO a surprins pe toată lumea. Presa internațioanală spune că şeful guvernului olandez, Mark Rutte, este un candidat favorit pentru acest post. În schimb, liderul României nu este văzut așa bine!
Decizia președintelui Klaus Iohannis de a candida la funcția de secretar general al NATO este pe buzele tuturor în aceste zile. Șeful guvernului olandez, Mark Rutte, este considerat favorit pentru acest post. Presa din Germania susține că Iohannis nu are nicio șansă pentru a câștiga postul de la NATO. În plus, această decizie nu a fost primită bine în cercurile largi ale Alianței.
"Nu are șanse. Este un candidat care divizează NATO", notează cotidianul german Frankfurter Allgemeine Zeitung (FAZ) despre candidatura lui Klaus Iohannis.
"Divizează Alianţa într-un moment în care nu ne putem permite acest lucru", a declarat și un diplomat, pentru FAZ.
Marți seară, 12 martie, Iohannis şi-a anunţat candidatura pentru acest post la NATO într-o conferinţă de presă convocată special la Bucureşti.
"România este un pilon de stabilitate şi securitate în regiune şi a venit momentul să îşi asume o responsabilitate şi mai mare în cadrul conducerii euro-atlantice", a anunţat şeful statului român, într-un mesaj postat pe platforma X.
Statele Unite, Germania, Franţa şi Marea Britanie îl susțin deja pe actualul premier olandez Mark Rutte, așa că Iohannis nu avea "nicio şansă". În schimb, liderul țării își lansase candidatura pe plan intern, însă diplomații credeau că şi-o va retrage rapid. Din cele 32 de state membre, două treimi şi-au semnalat sprijinul pentru Rutte.
În urmă cu câteva zile, guvernul Ungariei şi-a făcut publică opoziţia faţă de politicianul liberal olandez.
"Bineînţeles că nu putem susţine alegerea în funcţia de secretar general al NATO a unui om care anterior a vrut să îngenuncheze Ungaria", a declarat ministrul de externe Peter Szijjártó.
Din nefericire, decizia lui Iohannis nu îi face lui Rutte candidatura ușoară. Presa din Germania a mai susținut că se știe deja de doi ani că Iohannis aspiră la o funcţie internaţională înaltă. Liderul României nu are voie să mai candideze pentru al treilea mandat din toamnă, așa că se gândește serios să preia funcția de secretar de stat la NATO. De asemenea, în 2023, Iohannis a sperat să devină preşedinte al Comisiei Europene, potrivit FAZ.
Pe 1 octombrie 2024, postul de secretar general al NATO va deveni vacant, după ce contractul lui Jens Stoltenberg se va încheia, după zece ani de mandat.
În acest moment, premierul olandez Mark Rutte, care se retrage din politica naţională, este văzut marele favorit. Mark Rutte era, înainte de a-și depune candidatura la NATO Iohannis, singurul candidat pentru a-l înlocui pe norvegianul Jens Stoltenberg.
Rutte este sprijinit de SUA, Germaniei, Marii Britanii şi Franţei. Însă Ungaria a declarat că se va opune prin veto candidatului olandez din cauza criticilor sale din trecut la adresa guvernului ultranaţionalist de la Budapesta. Bulgaria, Turcia şi chiar România au respins categoric candidatura lui Rutte, mai scrie agenția de știri EFE.